|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 27.februārī** | **Nr. GND/2025/134** |
|  | **(protokols Nr.6; 57.p.)** |

**Par izmaiņām Gulbenes novada pašvaldības pedagoģiski medicīniskās komisijas sastāvā**

Saskaņā ar likuma “Par interešu konflikta novēršanu valsts amatpersonu darbībā” 8.1 panta ceturto prim daļu, ja amatpersona (institūcija), kas ieceļ, ievēlē vai apstiprina personu valsts amatpersonas amatā, ir tā pati, kura saskaņā ar šā likuma 7.panta attiecīgās daļas noteikumiem lemj par atļauju savienot valsts amatpersonas amatu ar citiem amatiem, pamatojoties uz personas sniegto informāciju, jautājumu par atļauju savienot amatus izlemj, arī ieceļot, ievēlot vai apstiprinot personu attiecīgajā amatā, šādā gadījumā nav nepieciešamas citas atļaujas attiecīgo amatu savstarpējai savienošanai; šā panta piektajā daļā minētos jautājumus izvērtē un atspoguļo lēmumā par iecelšanu, ievēlēšanu vai apstiprināšanu amatā; amatu savienošanas atļauju var atcelt saskaņā ar šā panta sesto daļu.

Izvērtējot Ivetas Gailītes amatu savienošanu, konstatējams, ka viņa var savstarpēji savienot šādus amatus Gulbenes novada pašvaldībā – Sveķu pamatskolas speciālās izglītības skolotāja, skolotāja logopēda un Gulbenes novada pašvaldības pedagoģiski medicīniskās komisijas locekļa amatus, pamatojoties uz likuma “Par interešu konflikta novēršanu valsts amatpersonu darbībā” 4.panta otro daļu un 7.panta sestās daļas 2.punktu.

Pamatojoties uz likuma “Par interešu konflikta novēršanu valsts amatpersonu darbībā” 8.1 panta piektās daļas 1.punktu un 2.punktu, izvērtējot konstatētos faktiskos apstākļus, secināms, ka Ivetas Gailītes amatu savienošana nerada interešu konflikta situāciju, nav pretrunā ar valsts amatpersonām saistošām ētikas normām, kā arī nekaitē valsts amatpersonas tiešo pienākumu veikšanai.

Ņemot vērā augstāk minēto un pamatojoties uz Pašvaldību likuma 10.panta pirmās daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus, Gulbenes novada pašvaldības pedagoģiski medicīniskās komisijas nolikuma, kas apstiprināts Gulbenes novada pašvaldības 2023.gada 31.augusta sēdē Nr.GND/2023/808 (protokols Nr.13, 49.p), 2.punktu, kas nosaka, ka Komisiju izveido, reorganizē un likvidē Gulbenes novada pašvaldības dome, un 13.punktu, kas nosaka, ka Komisijas sastāvā ir pieci locekļi, likuma “Par interešu konflikta novēršanu valsts amatpersonu darbībā” 4.panta otro daļu, 7.panta sestās daļas 2.punktu, 8.1 panta ceturto prim daļu, piektās daļas 1. punktu un 2. punktu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATBRĪVOT **Daigu Pumpuri**, no Gulbenes novada pašvaldības pedagoģiski medicīniskās komisijas locekļa amata ar 2025.gada 28.februāri.
2. IEVĒLĒT Sveķu pamatskolas speciālās izglītības skolotāju, skolotāju logopēdi **Ivetu Gailīti**, Gulbenes novada pašvaldības pedagoģiski medicīniskās komisijas locekļa amatā no 2025.gada 1.marta.
3. ATĻAUT **Ivetai Gailītei** savstarpēji savienot šādus amatus pašvaldībā – Sveķu pamatskolas speciālās izglītības skolotāja, skolotāja logopēda un Gulbenes novada pašvaldības pedagoģiski medicīniskās komisijas locekļa amatus.

Gulbenes novada pašvaldības domes priekšsēdētājs A.Caunītis